text: [{"text_idx": "#000000", "text": "Ta\u00f0 leika\u00f0i framvegis hart a\u0301 um ma\u0301na\u00f0arskifti\u00f0 oktober/november 1941. Hans Jacob Johannesen grei\u00f0ir fra\u0301, ta\u0301 eitt ty\u0301skt flogfar leyp har\u00f0liga a\u0301 \u201cFalkin\u201d a\u0301 Sandsva\u0301g. I\u0301 Havn sa\u0301 Ove Mikkelsen flogfar tveita bumbur eftir norskum hvalaskipi\u00f0 og ein norskan sjo\u0301mann falla fyri ty\u0301skum ku\u0301lum. I\u0301 Klaksvi\u0301k rakti eitt flogfar Polarstj\u00f8rnuna sum sakk."}, {"text_idx": "#000001", "text": "\u201cFalkurin\u201d a\u0301lopin, \u201cPolarstj\u00f8rnan\u201d s\u00f8kt og nor\u00f0ma\u00f0ur fall i\u0301 Havn"}, {"text_idx": "#000003", "text": "I\u0301 sendingini ver\u00f0ur greitt fra\u0301 fleiri bumbua\u0301lopum um ma\u0301na\u00f0arskifti\u00f0 oktober/november 1941. Ty\u0301sk flogf\u00f8r sleptu bumbum eftir skipum b\u00e6\u00f0i i\u0301 Vestmanna, i\u0301 Klaksvi\u0301k, a\u0301 Ska\u0301lafj\u00f8r\u00f0inum og i\u0301 Havn."}, {"text_idx": "#000005", "text": "Sluppin Falkurin la\u0301 a\u0301 Sandsva\u0301g 31. oktober 1941, ta\u0301 i\u00f0 ty\u0301skt flogfar leyp a\u0301 teir vi\u00f0 b\u00e6\u00f0i bumbum, maskinbyrsum og hondgranatum. Skipi\u00f0 fekk sto\u0301ran ska\u00f0a, men mannska\u00f0i var at kalla eingin. Skipari var Hans Jacob Johannesen, og hann grei\u00f0ir fra\u0301 hendingini."}, {"text_idx": "#000006", "text": "Hans Jacob sigldi \u00f8ll kri\u0301gsa\u0301rini til Aberdeen vi\u00f0 fiski, og i\u0301 sendingini grei\u00f0ir hann fra\u0301 kri\u0301gssigling, minubeltum og ymiskum hendingum, sum honum var fyri i\u0301 siglingini."}, {"text_idx": "#000007", "text": "8. november 1941 var ein ska\u00f0adagur. I\u0301 Klaksvi\u0301k rakti bumba Polarstj\u00f8rnuna, so at hon sakk, og i\u0301 Havn slepti eitt ty\u0301skt flogfar fy\u0301ra bumbum, ta\u0301 i\u00f0 ta\u00f0 leyp a\u0301 ein norskan hvalaba\u0301t. Ein nor\u00f0ma\u00f0ur, sum royndi at skjo\u0301ta eftir flogfarinum, var\u00f0 raktur i\u0301 bringuna vi\u00f0 maskinbyrsuskotum og doy\u00f0i av l\u00f8stunum. Ovi Mikkelsen sa\u0301 hendingina, og hann grei\u00f0ir fra\u0301 henni."}]